ZADATAK OBRAČUN PDV I POPUNJAVANJE PDV PRIJAVE

Ekonomski fakultet UCG

U skladu sa poslovnim promjenama koje su se dešavale u mjesecu avgustu 2022. godine obračunati PDV i popuniti PDV prijavu za mjesec avgust 2022. godine za privredno društvo “MAX” d.o.o. Podgorica u skladu sa zakonskom regulativom.

Podaci o preduzeću, adresa: ul. Marka Miljanova 11, PIB: 023xxxxx, PDV: 30/31-00456-7, registrovano je za promet proizvoda i usluga na veliko i malo. Ovlašćeno lice u pravnom licu je Jelena Milić JMBG: 251198xxxxxxx, adresa stanovanja ul. Moskovska 56A, Podgorica.

U toku mjeseca avgust 2022. godine su se desile sljedeće poslovne promjene:

Objekat “MAX 1”, Budva, posluje u sastavu preduzeća “MAX” d.o.o., Podgorica i prodaje robu u maloprodaji i veleprodaji.

Stanje na zalihama robe u magacinima u objektu “MAX 1”:

* roba “A” na 01.08.2022. godine 300kom maloprodajne vrijednosti 1.450,00€
* roba “B” na 01.08.2022. godine 1.500kom veleprodajne vrijednosti 3.850,00€

Zalihe se evidentiraju po FIFO metodi.

1. Od restorana ”Leonardo” d.o.o., Podgorica dobili smo fakturu br. 2/08-22 dana 14.08.2022. godine po osnovu konzumacije hrane i pića i to u iznosu od 152,46€ sa PDV- om.
2. Od EPCG d.o.o. dobili smo račun za utrošenu električnu energiju za avgust 2022. godine na ime fime u iznosu od 55,66€ (sa PDV- om).
3. Preduzeće je 28.08.2022. godine dobilo račun rn- 35 za popravku teretnog i putničkog vozila od “BM MNE” d.o.o., Podgorica u iznosu od 544,50€ sa PDV- om. Na putničko vozilo odnosi se iznos od 152,46€ sa PDV- om. Obračunati PDV.
4. Preduzeće je kupilo časopis u poslovne svrhe dana 01.08.2022. godine za potrebe zaposlenih i to u iznosu od 121,00€ (sa PDV- om)
5. 31.08.2022. godine dobili smo račun za kancelarijski materijal u iznosu od 81,00€ bez PDV- a.
6. Stigao je račun od Telekom d.o.o., za mobilne telefone za mjesec avgust 2022. godine, i to na 31.08.2022. godine, koji glasi na ime firme. Račun za utrošene telefone iznosi 183,00€ bez PDV- a.
7. Od dobavljača “EKO CG” d.o.o., Podgorica dobili smo dana 30.08.2022. godine račun za gorivo za putnički automobil u iznosu od 107,00€ sa PDV- om. Obračunati PDV.
8. Stigao je račun iz Vodovoda d.o.o. na ime preduzeća za utrošenu vodu u iznosu od 24,20€ (sa PDV- om). Obračunati PDV.
9. Od dobavljača “IT” d.o.o., Bar, 01.08.2022. godine dobili smo račun. Račun obuhvata radove obavljenje na održavanje IT opreme, iznos usluge je 80,00€ (bez PDV- a). Obračunati PDV.
10. 08.08.2022. godine, prodato je 150kom robe “A” iz magacina maloprodaje. Obračunati PDV po opštoj stopi.
11. Iz magacina veleprodaje dana 15.08.2022. godine prodato je 500kom robe “B” ino kupcu “Max” doo, Beograd dok je sva ostala roba “B” iz magacina veleprodaje prodata 28.08.2022. godine kupcu “NB” d.o.o., Podgorica. Obračunati PDV po opštoj stopi. Koristiti FIFO metodu.
12. Maloprodajni objekat “MAX 1” za period 01.08.20202 do 31.08.2022. godine, iskazao je oporezivi promet u iznosu od 3.210,00€ po opštoj stopi koji ne uključuje prodaju robe “A”, i oporezivi promet u iznosu od 805,00€ po sniženoj stopi. Obračunati PDV.

Sva ostala roba A iz magacina maloprodaje prodata je kupcu MN d.o.o. iz Podgorice dana 26.08.2022. godine. Obračunati PDV.